LIPPUKUNNAN SIHTEERIN PESTIN KUVAUS JA SISÄLTÖ

***Lippukunnan sihteeri vastaa lippukunnan hallintoon liittyvistä tehtävistä hallituksen ja lippukunnanjohtajan tukena ja toimii lippukunnan johtoryhmän (lpkj, lpkja, sihteeri) jäsenenä.***

Sihteerin tehtäviini kuuluu:

* laatia hallituksen kokousten esityslistat yhdessä lippukunnanjohtajan/johtoryhmän kanssa, sekä toimia hallituksen kokousten sihteerinä, kirjoittaa puhtaaksi hallituksen pöytäkirjat sekä huolehtia hallituksen pöytäkirjan jakamisesta asianomaisille.
* vastaanottaa lippukunnan postin, ellei muuta ole sovittu.
* tehdä tilavaraukset, ellei muuta ole sovittu.
* hoitaa merkkipäivien yms. muistamiset yhdessä hallituksen kanssa.
* ylläpitää pestiini kuuluvilta osin lippukunnan jäsenrekisteriä ja sen tietoja.
* ylläpitää lippukunnan arkistoa, kuten säilyttää sovitussa kohteessa pöytäkirjat, toimintasuunnitelmat, toimintakertomukset, talousarviot, yhdistyksen säännöt, lippukunnan tekemät sopimukset ja tilinpäätöksiin liittyvät paperit.
* kerätä tietoa lippukunnan toiminnasta (mm. eri ikäkausien tapahtumat, osallistujamäärät, Kuksaa apuna käyttäen).

Minulla on vastuu:

* laatia toimintakertomus, vastata SP:n vuosiselosteen tiedoista.
* vastata osaltaan nimenkirjoittajien muutosilmoituksen tms. tekemisestä patentti- ja rekisterihallitukselle yhdessä lippukunnanjohtajan kanssa.
* vastata osaltaan avustushakemuksien jättämisestä (esim. kunnan, alueellisen järjestön ja seurakunnan toiminta-avustukset).
* hoitaa ilmoitukset piiriin (esim. kesäleirin ja toiminnan aloituksen ajankohdat).
* mahdollisuuksien mukaan perehdytän seuraajani.
* kehittää lippukunnan toimintatapoja yhdessä lippukunnan jäsenistön, johtajiston ja hallituksen kanssa.

Oikeuteni:

* Minulla on oikeus hyvään pestaukseen. Minut pestaa lippukunnanjohtaja.
* Minulla on oikeus lippukunnan hallituksen ja muun johtajiston tukeen.
* Sovin tehtävienjaosta lippukunnanjohtajan ja hänen apulaisensa ja kanssa.
* Minulla on oikeus saada perehdytys pestiini.
* Minulla on oikeus pestinmukaiseen koulutukseen.
* Minulla on oikeus oppia ja kasvaa pestissäni.

Koulutus ja pestin muodolliset vaatimukset:

* Sihteerin tulee olla vähintään 18-vuotias ja hänellä tulee olla Suomen Partiolaiset – Finlands Scouter ry:n jäsenmaksu maksettuna.
* Teen itselleni koulutussuunnitelman ja kouluttaudun.
* Pestiin kuuluvana koulutuksena ovat Partionjohtajaperuskurssi sekä Sihteerikoulutus.
* Pestiä tukevana koulutuksena on Lippukunnanjohtamiskurssi, Partionjohtajan jatkokoulutus (Ko-Gi), jäsenrekisterikoulutus sekä muu johtaja- ja taitokoulutus.
* Olen vapaaehtoisessa lippukunnan luottamuspestissä, jossa minulla on mahdollisuus kasvaa ja oppia.